**אמא עם סמרטוט**

את ראית אמא על סולם עם סמרטוט

מנקה תריסים ומסילות

ברק בעיניים והמון להיטות

הכי נקי שיכול להיות

ראית ערב פסח עמוס וגדוש

לו"ז צפוף רענון וחידוש

שפשפת עם ספוג פלא סנט מוריץ וסקוטש

נלחמת באבק כאילו הוא בוץ

חווית אז ילדות מאושרת עם פיצה

אכלת עם כולם בחצר

אהבת את התקופה והריח שהפיצה

על פסח לא רוצים לותר

את זוכרת רגעים שהבית מבריק

ממסד עד טפחות כך נוצץ

בסיפוק אמיתי הרמת דגל - מטלית

חלק פה גם בזכותך

היה את הכיף למצוא חמץ

מתחת לארגז מצעים

או להוציא עם קיסם בכח לשפשף

פרורים מקרוסקופיים לא נראים

פתאום את גדלת ולך בית שלך

עמוס גם הוא מסילות

הכל כך מוכן, הסולם כבר מונח

מציע לך לעלות

ואת כה כמהה לסדר שנתי

נקיון אביב וחידוש

יש בבית פינות של לכלוך אמיתי

ויש ארון מלא וגדוש

ואת עייפה אחרי ליל שימורים

ויוצאת על הבוקר לעבודה

ואין לך את הלוקסוס הזה של מורים

את עמוסה, שורדת, טרודה

אין לך חופש שבניסן מתחיל

כדי לנקות את החדר

את עובדת תמיד, הכל רגיל

גם בבוקר של ליל הסדר

אז יכול הוא הבעל למלא את החסר

להיות עובד חרוץ

לשכח איך זה לפתוח ספר

ובפסח לצאת לחרות

כי קשה לשנות תפיסות של חיים

לדעת – זה לא בשבילך

מה שהיה אז לאמא מתאים

לא מתאים בדורך

ואם החלטת שלא – וכבשת רצונך

ופסח היום – אחר עבורך

והבית רק כשר ולא מצוחצח

אשריך שהצלחת לחולל מהפך

כי יהודי אמיתי עושה מה שצריך

משנה הרגלים, מודד, מעריך

זו הדרך היחידה לגדול, לגדל

ובזכותך בניסן עתידין להיגאל